Leivore – Gereformeerde Kerk Reformed Church Stellenbosch
Gereformeerde Kerk Reformed Church Stellenbosch
'n Leivoor van God se liefde
Die Gereformeerde Kerk Stellenbosch het dit as doel geformuleer om ’n leivoor van God se liefde vir mekaar, na die wêreld, tot eer van God en tot uitbreiding van sy koninkryk te wees. Ons gemeente funksioneer deur ’n stelsel van “leivore” wat verskeie dienste binne en buite die gemeente lewer.
Leivoor vir Bediening
Hierdie leivoor is hoofsaaklik verantwoordelik vir die koördinering en begeleiding van die geestelike bediening in die gemeente.
Leivoor vir Kommunikasie
Hierdie leivoor strewe daarna om die vloei van inligting deur die gemeente te koördineer om sodoende te verseker dat lidmate gereeld oor die gemeente en sy aksies ingelig word. Dit is ook ’n poging om skakeling tussen die kerkraad en die gemeente aan te moedig.
Leivoor vir Evangelisasie
Hierdie leivoor het ten doel om alle lidmate in ons gemeente deur gebed, bydraes of uitreik – of al drie – deel te laat hê aan die verspreiding van die waarheid (3 Johannes 7-8).
Leivoor vir Administrasie
Hierdie leivoor fokus veral op eiendomme en finansies. Ten einde hulle doel te vervul, funksioneer die Leivoor vir Administrasie meestal as ’n versameling sytakke, die Eiendomskomitee, die Finansiële Komitee (Predikantsversorging en die Stortingkomitee ingesluit) en die Marinus Daling-Trust.
Leivoor vir Warmhartigheid (Diakonie)
Die diakonie funksioneer as ’n gawegedrewe bediening in die gemeente waarvolgens diakens aan die hand van hul passie en gawes take toegedeel word. Die bediening hanteer eerstens barmhartigheidsaksies, wat die versorging van behoeftiges binne en buite ons gemeente behels. Fondse vir hierdie aksies kom nie uit die kerk se begroting nie, en is van kollektes en spesiale fondsinsamelingsprojekte afhanklik. Tweedens is die diakonie betrokke by warmhartigheid, wat daarop gemik is om die gemeenskap in Christus te bevorder. Hierdie leivoor bied aan elke gemeentelid die geleentheid om die Here te dien deur te help met barmhartigheid en warmhartigheid.
Copyright © 2020 GKSA. All rights reserved.